יפתח מזרחי

יפתח מזרחי (נולד ב-27 ביולי 1986) הוא שחקן, רקדן ותסריטאי ישראלי.

ביוגרפיה
מזרחי נולד בישראל ב-1986. הוא קרוב-משפחה של השחקנית אוריאלה וייט ובן דודה של עדן הראל.

את לימודיו התיכוניים עשה במגמת התיאטרון במדרשת שדה בוקר. לאחר שירותו הצבאי, למד בלט קלאסי בסן פרנסיסקו במשך שנה, ולאחר מכן המשיך ללהקה צעירה, "בלט ז'וניור", בז'נבה, שווייץ.

מזרחי הופיע בתיאטרון הקאמרי במחזות הזמר "קברט" ו"סיפור הפרברים" (בתפקיד ריף).

במהלך שלוש שנים בהן התגורר בלונדון, הופיע מזרחי בווסט אנד במחזות "מעתה ועד עולם", בבימויו של טים רייס, וב"אנני אשת לפידות". עם שובו לישראל, החל להופיע בתפקיד קורני קולינס, מנחה הטלוויזיה, בעיבוד הישראלי למחזמר "היירספריי" (שהוצג בין אוגוסט 2017 לאפריל 2018).

החל מספטמבר 2017, הוא מגלם את ג'ייסון אוזמונד בעיבוד האמריקאי של "החממה", "Greenhouse Academy", המשודרת בנטפליקס.

הופיע גם בפרסומת לדוריטוס.

החל מיולי 2019 משחק את תפקידו של ניק במחזמר פלאשדנס שמוצג בתיאטרון תל אביב.

פילמוגרפיה נבחרת

קולנוע
 2012 - "דאבל יו וזי" (בתפקיד דאבל יו), סרט קצר עצמאי מאת רוני אלמוג
 2011 - "להמשיך לנשום" (בתפקיד הלל), סרט גמר (סם שפיגל) מאת אור סיגולי
 2008 - "אנטארקטיקה" (בתפקיד דני), סרט עצמאי באורך מלא; בימוי: יאיר הוכנר

טלוויזיה
 2012 - "אמא ואבאז", סדרת טלוויזיה של הוט; בימוי: קובי פז
 2018-2019 - "אקדמיית החממה", סדרת טלוויזיה של נטפליקס; בימוי: רועי פלורנטין

קישורים חיצוניים

הערות שוליים

שחקני קולנוע וטלוויזיה ישראלים
רקדנים ישראלים
בוגרי התיכון לחינוך סביבתי במדרשת שדה בוקר
ישראלים  שנולדו ב-1986